Fauzi Marzuki

Fauzi Marzuki (lahir 21 September 1955) merupakan seorang komposer, penulis lirik dan penerbit rakaman Malaysia. Lagu-lagu ciptaan dan tulisan beliau telah banyak dinyanyikan oleh ramai penyanyi terkenal termasuk Jamal Abdillah, Nash, Siti Nurhaliza, Erra Fazira, Amy Mastura dan ramai lagi. Beliau memulakan kerjaya muzik profesional, kemudiannya menjadi pemuzik bebas.

Latar belakang
Fauzi Marzuki dilahirkan pada 21 September 1955 di Kampung Tawas, Ipoh, Perak. Beliau mendapat pendidikan awalnya di Sekolah Kebangsaan Jalan Pasar, Pudu dan kemudiannya pada peringkat menengah di Sekolah Menengah Aminuddin Baki dan Sekolah Menengah Alam Shah di Kuala Lumpur. Fauzi mula didedahkan dengan muzik seawal usia 12 tahun.

Fauzi berkahwin dengan Hashiimah Ramli pada 1993 dan bercerai pada 2013.

Perjalanan kerjaya seni 
Beliau memulakan kerjaya sekitar tahun 1975-1978 sebagai pemain gitar bagi kumpulan dari Malaysia, Discovery. Pada tahun 1980 hingga 1982 beliau bekerja sebagai pembantu studio di sebuah studio analog di Kuala Lumpur. Semasa fasa tersebut, Fauzi menggubah dan menghasilkan lagu-lagu untuk pelbagai penyanyi terkenal Malaysia seperti Sharifah Aini, Sudirman, Anita Sarawak, Sheila Majid dan banyak lagi.

Pada tahun 1983 hingga 1992, beliau dilantik menjadi pengurus artis dan repertoir (A&R) di EMI Malaysia. Semasa fasa tersebut, beliau ada juga merakamkan lagu-lagu untuk beberapa artis Malaysia di EMI Capitol Studios di Los Angeles, Abbey Road Studio di London dan Toshiba EMI di Tokyo.

Pada tahun 2001, beliau membuka sebuah studio yang mengkhususkan adunan (mixing) dan pengindukan (mastering).

Pada tahun 1992, beliau memenangi 5 anugerah gubahan lagu di pertandingan televisyen Malaysia seperti Juara Lagu dan Pujaan 10 Nescafe. Pada tahun 2005, beliau menerima Anugerah Nadi Cipta daripada MACP. Pada tahun 2008, beliau menerima Anugerah Wirama di Anugerah Industri Muzik atas sumbangan beliau dalam industri muzik Malaysia.

Diskografi

Lagu ciptaan

Album terbitan
 Siti Nurhaliza I (1996)
 Siti Nurhaliza II (1997)
 Kini Kembali (2003)

Anugerah dan pengiktirafan 

 Anugerah Juara Lagu ke-7 (1992)
 Juara Keseluruhan : Pada Syurga Di Wajahmu. Penyanyi Nash, lirik oleh Bob Lokman.
 Juara Kategori Pop Kreatif : Pada Syurga Di Wajahmu. Penyanyi Nash, lirik oleh Bob Lokman.
 Juara Kategori Rock : Di Alam Fana Cinta. Penyanyi Fotograf, lirik oleh Zur'Ain.
 Turut bertanding: Kekasih Awal dan Akhir, Penyanyi Jamal Abdillah, lirik oleh Lukhman S.
 Pujaan 10 Nescafe 1992
 Lagu Paling Popular Radio (kumpulan): Di Alam Fana Cinta. Penyanyi Fotograf, lirik oleh Zur'Ain.
 Lagu Paling Popular Radio (solo): Kekasih Awal dan Akhir, Penyanyi Jamal Abdillah, lirik oleh Lukhman S.

 Anugerah MACP 2005
 Anugerah Nadi Cipta
 Anugerah Industri Muzik ke-14 (2008)
 Anugerah Wirama

Rujukan

Pautan luar
  
Fauzi Marzuki di Discogs 

Kelahiran 1955
Orang hidup
Orang Malaysia berketurunan Melayu
Muslim Malaysia
Orang dari Perak
Penggubah lagu Malaysia
Penulis lirik Malaysia
Penerbit rakaman Malaysia